1969



Udalosti 
 1. január – nadobudol účinnosť zákon o československej federácii. Česko-Slovensko bolo tvorené Českom a Slovenskom. Česká národná rada a Slovenská národná rada získali postavenie republikových parlamentov.
 16. január – na protest proti okupácii Česko-Slovenska vojskami Varšavskej zmluvy a odklonu od demokratizačného procesu spáchal v Prahe samovraždu upálením študent Jan Palach
 20. január – Richard Nixon sa stal 37. prezidentom USA
 30. január – Beatles odohrali svoj posledný verejný koncert na streche londýnskeho sídla spoločnosti Apple Records.
 3. február – Jásir Arafat bol menovaný vodcom OOP
 9. február – k svojmu prvému letu odštartoval Boeing 747.
 25. február – na Václavskom námestí sa upálil študent SPŠ železničnej v Šumperku Jan Zajíc. Štátna bezpečnosť nedovolila zorganizovať jeho pohreb v Prahe, pochovaný bol 2. marca v rodnom Vítkove
 2. marec – prvý raz vzlietlo nadzvukové dopravné lietadlo Concorde
 12. marec – Paul McCartney sa v Londýne oženil s Lindou Eastman
 20. marec – John Lennon sa v Gibraltári oženil s Yoko Ono
 20. marec – Martin Žúži, slovenský gitarista, textár a skladateľ
 28. marec – nepokoje v mnohých mestách po víťazstve Československa 4:3 nad Sovietskym zväzom v zápase na majstrovstvách sveta. Došlo k útoku na kanceláriu Aeroflotu v Prahe i k útokom proti sovietskym vojakom rozmiestneným v Československu.
 7. apríl – vydaný prvý RFC dokument
 17. apríl – Gustáv Husák nahradil Alexandra Dubčeka vo funkcii generálneho tajomníka KSČ.
 29. – 30. máj – nové vedenie KSČ predložilo návrh realizačnej smernice, ktorá určovala nové smerovanie strany k byrokratickému a centralistickému riadeniu
 15. jún – Georges Pompidou zvolený francúzskym prezidentom. Úradu sa ujal 20. júna.
 9. júl – Španielsko vyhlásilo Gibraltáru úplnú hospodársku blokádu ako odpoveď na spísanie britskej ústavy pre gibraltárske územie
 20. júl – na Mesiaci pristál lunárny modul Eagle s astronautmi Neilom Armstrongom a Buzzom Aldrinom
 21. júl – americký astronaut Neil Armstrong vstúpil ako prvý človek na povrch Mesiaca
 9. august – Členovia „Rodiny“ pod vedením Charlese Mansona zavraždili tehotnú herečku Sharon Tate a jej priateľov Abigail Folger, Wojciecha Frykowskeho a hollywoodskeho kaderníka Jay Sebringa v dome Sharon Tate a jej manžela Romana Polańskeho v Los Angeles. Zavraždený bol aj Steven Parent, ktorý práve odchádzal z návštevy u domovníka.
 15. – 18. august – na farme neďaleko amerického mesta Bethel sa uskutočnil hudobný festival Woodstock.
 21. august – masové demonštrácie k prvému výročiu vpádu vojsk Varšavskej zmluvy do Česko-Slovenska potlačené ozbrojenými zložkami. Najväčšie protesty boli v Prahe (začali už 20. 8. 1969, kedy zomreli 3 demonštranti a 2 príslušníci Ľudových milícií zasiahnutí vlastnou streľbou), v Brne a Liberci. Odpor brutálne potlačili poriadkové jednotky armády, ŠTB a Ľudových milícií. V Brne boli zastrelení dvaja ľudia. Išlo o poslednú veľkú vlnu demonštrácií proti nastolenému režimu na ďalších takmer 20 rokov (Palachov týždeň od 15. januára 1989).
 22. august – predsedníctvo Federálneho zhromaždenia ČSSR prijalo tzv. pelendrekový zákon, ktorý sprísňoval tresty za protikomunistické prejavy
 25. august –  v Mladej Boleslavi začala výroba automobilov Škoda 100 (skončila v roku 1977)
 21. október – Willy Brandt nastúpil do úradu kancelára Nemeckej spolkovej republiky.
 19. november –  na Mesiaci pristál lunárny modul Intrepid s americkými astronautmi Charlesom Conradom a Alanom Beanom. Toho dňa vystúpili obaja astronauti na povrch Mesiaca.
 23. december – československá vláda vydala nariadenie o absolútnom plánovaní, ktoré znamenalo obnovenie a nutnosť striktného dodržiavania centrálneho plánu
 Vytvorená experimentálna počítačová sieť ARPANET, zárodok dnešného Internetu.
 Prezident USA Richard Nixon zakázal výrobu chemických a biologických vojenských materiálov v USA.
 Vznikla ústava Gibraltáru, ktorá umožnila obyvateľom samosprávu pod poručníctvom britského vojenského guvernéra.
 Japonskí geológovia našli v Antarktíde meteority.
 Vedeckí pracovníci na Harvard University oznámili, že sa im podarilo izolovať gén.
 Albert Ghiorso a jeho kolegovia objavili 104. chemický prvok rutherfordium.
 Ken Thompson a Dennis Ritchie vytvorili UNIX.

Nobelova cena 
 za fyziku: Murray Gell-Mann
 za chémiu: Derek Harold Richard Barton, Odd Hassel
 za medicínu: Max Delbrück, Alfred Day Hershey, Salvador Luria
 za literatúru: Samuel Beckett
 za mier: Medzinárodná organizácia práce
 za ekonómiu: Ragnar Frisch, Jan Tinbergen

Narodenia 

1. január – Morris Chestnut, americký herec
2. január – Róbert Švehla, slovenský hokejista a hokejový funkcionár
3. január – Michael Schumacher, bývalý nemecký jazdec F 1
5. január – Marilyn Manson, americký spevák
6. január – Norman Reedus, americký herec a model
 12. január – Peter Filip, bývalý slovenský hokejista
 12. január – David Mitchell, britský spisovateľ
 13. január – Stephen Hendry, škótsky snookerový hráč
 14. január – Jason Bateman, americký herec
 14. január – Dave Grohl, americký rockový hudobník
 15. január – Anatolij Ivanišin, ruský pilot a kozmonaut
 17. január – Lukas Moodysson, švédsky filmový režisér
 17. január – DJ Tiësto, holandský hudobník, DJ a hudobný producent 
 19. január – Predrag Mijatović, bývalý čiernohorský futbalista
 23. január – Brendan Shanahan, bývalý kanadský hokejový útočník
 25. január – Sergej Anatolievič Ovčinnikov, ruský volejbalista a tréner († 2012)
 25. január – Richard Petruška, bývalý slovenský basketbalista
 30. január – Hendrik Jan Davids, bývalý holandský tenista
1. február – Gabriel Batistuta, bývalý argentínsky futbalista
 1. február – Brian Krause, americký herec
 1. február – Nino Salukvadzeová, gruzínska športová strelkyňa
2. február – Valerij Georgijevič Karpin, bývalý ruský futbalista
3. február – Roman Veber, bývalý slovenský hokejista
 9. február – Zoltán Kovács, maďarský okresný predseda strany Most-Híd († 2022)
 11. február – Jennifer Aniston, americká herečka
 12. február – Darren Aronofsky, americký filmový režisér, scenárista a producent
 12. február – Zuzana Vačková, slovenská herečka, dabérka, moderátorka, pedagogička
 13. február – Kate Paceová, bývalá kanadská lyžiarka
 16. február – Jaroslav Kmenta, český novinár
 18. február – Alexandr Gennadievič Mogiľnyj, bývalý ruský hokejový útočník
 20. február – Siniša Mihajlović, srbský futbalista
 20. február – Danis Tanović, bosniansky filmový režisér, scenárista a hudobný skladateľ
 21. február – Petra Kronbergerová, bývalá rakúska lyžiarka
 22. február – Brian Laudrup, bývalý dánsky futbalista
 26. február – Chris Willis, americký spevák, textár, hudobný skladateľ a producent
 28. február – Radoslav Danilák, slovenský vynálezca a podnikateľ
1. marec – Javier Bardem, španielsky herec
4. marec – Eva Vejmělková, česká herečka, poetka a scenáristka 
9. marec – Vladimír Kinder, bývalý slovenský futbalový reprezentant
 16. marec – Šárka Rezková, česká speváčka a podnikateľka 
 17. marec – Gilbert Schaller, bývalý rakúsky tenista
 19. marec – Mana, japonský hudobník a módny návrhár
 21. marec – Alí Dájí, bývalý iránsky futbalista
 21. marec – Rob Dougan, austrálsky hudobný skladateľ
 24. marec – Stephan Eberharter, bývalý rakúsky lyžiar
1. apríl – Arnaud Boetsch, bývalý francúzsky tenista
2. apríl – Branislav Jobus, slovenský spevák, hudobník, spisovateľ a zakladateľ hudobného festivalu Vrbovské vetry 
4. apríl – Sergejs Naumovs, bývalý lotyšský hokejový brankár
 11. apríl – Carsten Arriens, bývalý nemecký tenista
 11. apríl – Michael von Grünigen, bývalý švajčiarsky lyžiar
 11. apríl – Cerys Matthewsová, britská speváčka
 12. apríl – Lucas Radebe, bývalý juhoafrický futbalový reprezentant
 16. apríl – Patrik Järbyn, bývalý švédsky lyžiar
 18. apríl – Vladimir Cyplakov, bývalý bieloruský hokejista a tréner
 20. apríl – Felix Baumgartner, rakúsky parašutista a BASE jumper
 21. apríl – Pavol Frešo, slovenský politik
 25. apríl – Renée Zellweger, americká filmová herečka
 26. apríl – Roman Pomajbo, slovenský herec
 27. apríl – Brett Steven, bývalý novozélandský tenista
3. máj – Slavomír Kňazovický, bývalý slovenský reprezentant v rýchlostnej kanoistike
7. máj – Kasey Keller, americký reprezentačný brankár
 10. máj – Dennis Bergkamp, bývalý holandský futbalista
 10. máj – Hilary Lindhová, bývalá americká lyžiarka
 10. máj – Bob Sinclar, francúzsky DJ
 11. máj – Slavomír Ilavský, bývalý slovenský hokejista
 12. máj – Wojciech Tochman, poľský reportér a publicista
 13. máj – Buckethead, americký gitarista a skladateľ
 14. máj – Cate Blanchettová, austrálska herečka
 16. máj – David Boreanaz, americký herec
 16. máj – Yannick Bisson, kanadský herec
 17. máj – Vladimír Búřil, slovenský hokejista
 18. máj – Martika, americká popová speváčka 
 19. máj – Thomas Vinterberg, dánsky filmový režisér
 20. máj – Dagmar Bruckmayerová, slovenská herečka
 20. máj – Alberto Mancini, bývalý argentínsky tenista
 25. máj – Anne Heche, americká herečka († 2022)
 27. máj – Jiří Dienstbier, český senátor
2. jún – David Wheaton, bývalý americký tenista
 11. jún – Peter Dinklage, americký herec
 12. jún – Mathieu Schneider, bývalý americký hokejista
 14. jún – Steffi Grafová, bývalá nemecká tenistka
 15. jún – Cédric Pioline, bývalý francúzsky tenista
 15. jún – Ice Cube, americký herec, spevák a skladateľ
 15. jún – Oliver Kahn, bývalý nemecký futbalový brankár
 16. jún – Tibor Jančula, bývalý slovenský futbalista
 17. jún – Paul Tergat, bývalý kenský atlét
 27. jún – Michal Hudák, slovenský moderátor
3. júl – Gedeon Burkhard, nemecký herec
7. júl – Juraj Halaj, slovenský hokejista
7. júl – Joe Sakic, bývalý kanadský hokejista
 10. júl – Juraj Tatár, slovenský hudobník
 13. júl – Barney Greenway, britský spevák
 24. júl – Jennifer Lopezová, americká herečka a speváčka
 25. júl – Éric Judor, francúzsky herec a komik
 26. júl – Andrej Jurievič Okuňkov, ruský matematik
 27. júl – Pavel Hapal, bývalý český futbalista a tréner 
 28. júl – Genco Gulan, turecký sochár, maliar a autor
 30. júl – Simon Baker, austrálsky herec
4. august – Max Cavalera, americký hudobník 
4. august – Jojo Moyes, britská novinárka a spisovateľka
8. august – Wang Fej, čínska speváčka, skladateľka, textárka, herečka a modelka 
 11. august – Vanderlei de Lima, bývalý brazílsky atlét
 14. august – Tracy Caldwellová Dysonová, americká chemička a astronautka 
 18. august – Edward Norton, americký herec
 19. august – Nate Dogg, americký hudobník († 2011)  
 19. august – Miriam Jarošová, slovenská meteorologička a klimatologička
 19. august – Matthew Perry, americký herec
 28. august – Jack Black, americký herec, zabávač a hudobník
 28. august – Pierre Turgeon, bývalý kanadský hokejista
 29. august – Milan Jagnešák, bývalý slovenský bobista
4. september – Sasha, britský DJ a hudobný producent
6. september – CeCe Peniston, americká R&B speváčka 
6. september – Alexandre del Valle, francúzsky politológ a novinár
 8. september – Gary Speed, bývalý waleský futbalista a tréner († 2011)
 15. september – Márcio Roberto dos Santos, bývalý brazílsky futbalista
 17. september – Ken Doherty, írsky hráč snookeru
 17. september – Keith Flint, britský spevák (The Prodigy) († 2019)
 25. september – Catherine Zeta-Jones, britská herečka
 27. september – Sofia Milosová, švajčiarska herečka
 27. september – Eduard Konstantinovič Zankovec, bieloruský hokejový tréner
 28. september – Ondřej Kepka, český herec a režisér
 29. september – Ivica Vastić, rakúsky futbalista 
3. október – Gwen Stefani, americká speváčka, módna návrhárka a herečka
6. október – Byron Black, bývalý zimbabwiansky tenista
 10. október – György Juhász, slovenský politik
 15. október – Dominic West, britský herec
 15. október – Vítor Baía, bývalý portugalský futbalový brankár
 17. október – Keith Flint, britský spevák, člen The Prodigy
 17. október – Wyclef Jean, haitsko-americký raper, hudobník, herec a producent
 19. október – Zdeno Cíger, bývalý slovenský hokejový útočník a tréner
 20. október – Guillermo Pérez-Roldán, bývalý argentínsky tenista
 20. október – Peter Ország, slovenský hokejový rozhodca
 26. október – Kirsty Hawkshaw, anglická dance/trance/house/electronica hudobníčka a textárka
 26. október – Pedro de Paz, španielsky spisovateľ
 26. október – Ján Zlocha, slovenský hokejista
 29. október – Roni Size, britský hudobný producent a DJ
 30. október – Stanislav Gross, český právnik a politik († 2015)
3. november – Robert Miles, taliansky hudobný producent, skladateľ a dídžej († 2017)
4. november – Jan Apell, bývalý švédsky tenista
4. november – Sean Combs, americký raper, hudobný producent a podnikateľ
4. november – Matthew McConaughey, americký herec
5. november – Francisco Montana, bývalý americký tenista
7. november – Richard Rybníček, slovenský politik a novinár
 10. november – Jens Lehmann, bývalý nemecký futbalový brankár
 10. november – Ellen Pompeo, americká herečka
 13. november – Gerard Butler, britský herec
 13. november – Ayaan Hirsi Ali, holandsko-americká feministická a ateistická aktivistka, spisovateľka, politička a kritička islamu 
2. december – Jang Hjon-sok, juhokórejský hudobný producent
3. december – Halvard Hanevold, nórsky biatlonista († 2019)
4. december – Jay-Z, americký reper, hudobný producent a podnikateľ
9. december – Bixente Lizarazu, bývalý francúzsky futbalista
 10. december – Rob Blake, bývalý kanadský hokejista
 11. december – Vishwanathan Anand, indický šachový veľmajster
 13. december – Sergej Viktorovič Fiodorov, bývalý ruský hokejista
 14. december – Dan Bárta, český spevák
 14. december – Natascha McElhone, britská herečka
 16. december – Adam Riess, americký astrofyzik
 18. december – Martín Rodríguez, bývalý argentínsky tenista
 19. december – Richard Hammond, britský televízny moderátor (Top Gear)
 28. december – Ivo Prorok, bývalý český hokejista
 28. december – Linus Torvalds, fínsky programátor, tvorca linuxového jadra
 31. december – Cyril Montana, francúzsky spisovateľ a novinár

Úmrtia 

8. január – blahoslavený Titus Zeman, slovenský rímskokatolícky kňaz, obeť komunizmu (* 1915)
 19. január – Jan Palach, český študent, ktorý sa upálil na protest proti okupácii Československa (* 1948)
 24. január – Saúd bin Abd al-Azíz, kráľ Saudské Arábie (* 1902)
 29. január – Allen Dulles, americký právnik a diplomat, riaditeľ americkej CIA (* 1893)
 30. január – Dominique Pire, belgický dominikán, nositeľ Nobelovej ceny za mier(* 1910)
 31. január – Meher Bába, indický filozof (* 1894)
2. február – Boris Karloff, britský herec (* 1887)
 25. február – Jan Zajíc, český študent, ktorý sa upálil na protest proti okupácii Československa (* 1950)
 26. február – Karl Jaspers, nemecký filozof (* 1883)
 11. marec – John Wyndham, britský spisovateľ sci-fi (* 1903)
 26. marec – John Kennedy Toole, americký spisovateľ (* 1937)
 28. marec – Dwight D. Eisenhower, americký vojak, politik a 34. prezident USA (* 1890)
8. apríl – Zinaida Nikolajevna Aksentievová, ukrajinská astronómka a geofyzička (* 1900)
 11. apríl – Michal Lefčík, slovenský vojak, ktorý sa upálil na protest proti okupácii Československa (* 1950)
 20. apríl – Ambróz Lazík, slovenský biskup (* 1897)
 26. apríl – Morihei Uešiba, japonský učiteľ bojových umení a zakladateľ aikida (* 1883)
2. máj – Franz von Papen, nemecký ríšsky kancelár (* 1879)
 16. máj – Pavol Teplanský, československý a slovenský politik a minister (* 1886)
 17. máj – Josef Beran, český kardinál, arcibiskup pražský a primas český (* 1888)
 20. máj – Juraj Slávik, československý politik, minister a diplomat (* 1890)
 16. jún – Harold Alexander, britský maršal (* 1891)
 17. jún – František Illek, český fotograf (* 1904)
 22. jún – Judy Garland, americká herečka a jazzová speváčka (* 1922)
 22. jún – Ľudo Zúbek, slovenský prozaik, publicista a prekladateľ (* 1907)
4. júl – Henri Decoin, francúzsky spisovateľ, scenárista a režisér (* 1890)
5. júl – Walter Gropius, nemecký architekt (* 1883)
 10. júl – Bogumił Kobiela, poľský herec (* 1931)
 18. júl – Eva Vrchlická, česká herečka, prekladateľka, dramatička a spisovateľka (* 1888)
6. august – Theodor Wiesengrund Adorno, nemecký filozof (* 1903)
9. august – Alexander Húščava, slovenský historik (* 1906)
9. august – Cecil Frank Powell, britský fyzik, nositeľ Nobelovej ceny (* 1903)
9. august – Constantin Ion Parhon, rumunský politik, vedec a lekár (* 1874)
9. august – Sharon Tate, americká herečka a modelka (* 1943)
 15. august – Ladislav Karel Feierabend, československý ekonóm a minister (* 1891)
 17. august – Otto Stern, nemecký fyzik, nositeľ Nobelovej ceny (* 1888)
 17. august – Ludwig Mies van der Rohe, nemecký architekt (* 1886)
 31. august – Rocky Marciano, americký boxer (* 1923)
2. september – Ho Či Min, vietnamsky politik (* 1890)
 20. september – Ján Chrapan, slovenský fyzik (* 1908)
4. október – Léon Brillouin, francúzsky fyzik (* 1889)
6. október – Ján Rak, slovenský básnik a prekladateľ (* 1915)
7. október – Otakar Kubín, český maliar, sochár a grafik (* 1883)
 12. október – Sonja Henie, nórska krasokorčuliarka a herečka (* 1912)
 21. október – Jack Kerouac, americký prozaik a básnik (* 1922)
 21. október – Wacław Sierpiński, poľský matematik (* 1882)
 28. október – Kornej Čukovskij, ruský básnik, publicista, prekladateľ, spisovateľ pre deti, literárny kritik a vedec (* 1882)
6. november – Gabriel Chevallier, francúzsky spisovateľ (* 1895)
 11. november – Armin Joseph Deutsch, americký astronóm a spisovateľ sci-fi (* 1918)
 12. november – Liou Šao-čchi, čínsky komunistický politik (* 1898)
 17. november – Václav Krška, český scenárista, režisér a spisovateľ (* 1900)
 22. november – Koloman Novacký, slovenský včelár (* 1897)
 29. november – Jozef Lettrich, slovenský politik (* 1905)
1. december – Albína Dratvová, česká filozofka (* 1892)
2. december – Kliment Jefremovič Vorošilov, sovietsky štátnik, politik a maršal ZSSR (* 1881)
5. december – Claude Dornier, nemecký letecký konšruktér (* 1884)
 22. december – Josef von Sternberg, rakúsky režisér (* 1894)
 23. december – Tiburcio Carías Andino, prezident Hondurasu (* 1876)
 26. december – Jiří Šlitr, český  skladateľ, inštrumentalista, spevák, herec a výtvarník (* 1924)
 30. december – Jiří Trnka, český výtvarník a režisér animovaných filmov (* 1912)

Referencie 

 
 1969